བདག་ཉིད་ལ་བསྐུལ་བ་གསེར་ལྕག་རིན་ཆེན་གྱི་འབྲས་ཅན།
༄༅། །བདག་ཉིད་ལ་བསྐུལ་བ་གསེར་ལྕག་
རིན་ཆེན་གྱི་འབྲས་ཅན་ཞེས་བྱ་བ་
བཞུགས།
༄༅། །འཇམ་པའི་དབྱངས་ལ་ཕྱག་འཚལ་ལོ། །སྐྱེ་བོ་ཕལ་ཆེར་ལོག་པའི་ལམ་ཞུགས་
པས། །ཡང་དག་ལམ་ལ་བསྐུལ་ཡང་ཉན་པ་དཀོན། །ལེ་ལོ་དང་ནི་རང་དོན་སྤང་ཕྱིར་དང༌། །
མྱུར་དུ་སངས་རྒྱས་ཐོབ་ཕྱིར་བདག་ལ་བསྐུལ། །༡ ཉི་མ་ནུབ་རིའི་རྩེ་ལ་ཕྱིན་པ་ལྟར། །ཚེ་
འདིའི་སྣང་བ་མྱུར་དུ་ནུབ་གྱུར་ནས། །ཕ་རོལ་མུན་པའི་སྨག་རུམ་འབྱུང་གྱུར་ན། །ད་རུང་
ཁྱོད་ནི་དལ་བར་འདུག་ཁོམ་མམ། །༢ འཛམ་གླིང་གསེར་གྱིས་གང་བའི་མཛོད་མང་དང་། །
ས་ཆེན་བདག་གྱུར་ཀུན་གྱི་ནོར་ཡོད་ཀྱང༌། །མ་ལུས་བོར་ཏེ་གཅེར་བུར་འགྲོ་དགོས་ན། །ད་
རུང་ཁྱོད་ལ་ནོར་གྱི་བསམ་ཡོད་དམ། །༣ བདེ་བ་སྒྲུབ་བྱེད་སྡུག་བསྔལ་ཀུན་སྤོང་ལ། །ཡིད་
བཞིན་ ཕན་འདོགས་ ཚོགས་རྣམས་འདུས་གྱུར་ཀྱང་། །འཆི་དུས་ འགྲོགས་ནས་ འགྲོ་ བ་
གཅིག་མེད་ན། །ད་རུང་ཁྱོད་ནི་ཕན་འདོགས་འགྲོགས་མནོ་འམ། །༤ ཧ་ལའི་མེ་ཏོག་བཅུད་
ནི་ཟ་བ་ལྟར། །འཕྲལ་བདེ་ཕྱི་ནས་སྡུག་བསྔལ་སྐྱེད་བྱེད་ཅིང་། །བསྐལ་པར་སྤྱད་ཀྱང་མི་
ངོམས་སྲེད་འཕེལ་ན། །ད་རུང་ཁྱོད་ནི་འདོད་ཡོན་དོན་གཉེར་རམ། །༥ རྙེད་དང་བདེ་དང་
གྲགས་དང་བསྟོད་པར་འདོད། །མ་རྙེད་སྡུག་བསྔལ་མ་གྲགས་སྨོད་སྤོང་བས། །སྐྱེ་དགུ་
461

ཇོ་ནང་དཔེ་ཚོགས།
སྤྱིའི་དེབ་སོ་ལྔ་པ།
རྣམས་ནི་འཁོར་བར་བཅིངས་གྱུར་ན། །ད་རུང་ཁྱོད་ནི་ཆོས་བརྒྱད་མི་སྤོང་ངམ། །༦ འཁོར་
ལོས་སྒྱུར་དང་འཇིག་རྟེན་སྐྱོང་བ་དང་། །ཚངས་དང་ལྷ་དབང་དཔལ་ནི་མྱོང་ནས་ཀྱང༌། །
སླར་ཡང་ངན་འགྲོར་ཡུན་རིང་སྡུག་གྱུར་ན། །ད་རུང་ཁྱོད་ནི་ཕྱི་མར་བདེ་འདོད་དམ། །*
འཇིག་རྟེན་བདེ་ན་སྡུག་བསྔལ་ཅི་ཡོད་པ། །ཐོག་མེད་དུས་ནས་བག་ཆགས་གོམས་གྱུར་
པའི། །ཕུང་བྱེད་བདག་བདེ་འདོད་ལས་བྱུང་གྱུར་ན། །ད་རུང་ཁྱོད་ནི་རང་ཉིད་བདེ་འདོད་
དམ། །༨ འཁོར་བས་སྐྲག་ནས་རང་ཉིད་ཐར་འདོད་བརྩོན། །འབྲས་བུ་ཐོབ་ཀྱང་སངས་
རྒྱས་རིང་འགྱུར་ལ། །སྙིང་རྗེ་མེད་ཅིང་རྒྱལ་བས་སྨད་འགྱུར་ན། །ད་རུང་ཁྱོད་ནི་ཐེག་
དམན་བསྒྲུབ་འདོད་དམ། །༩ ཀྱེ་མ་ཚེ་འདི་ཆུ་བུར་གློག་དང་ནི། །རྩྭ་རྩེའི་ཟིལ་བ་སྟོན་ཀའི་
སྤྲིན་དང་ནི། །རི་གཟར་ཆུ་ལྟར་ཅུང་ཟད་མི་སྡོད་ཅེས། །མི་རྟག་འཆི་བ་རྗེས་སུ་མི་དྲན་ནམ། །༡°
ཐེག་པ་ཆེན་པོའི་གཞི་མར་གྱུར་པ་ཡི། །འགྲོ་ཀུན་རང་གི་བུ་གཅིག་ཅི་བཞིན་དུ། །སྡུག་
བསྔལ་མ་ལུས་བ་དང་བྲལ་འདོད་པའི། །སྙིང་རྗེ་ཆེན་པོ་རྒྱུན་དུ་མི་སྒོམ་མམ། །༡༡སྐྱེས་
པས་དགྲ་བཅོམ་ཀུན་ལས་ཁྱད་འཕགས་ལ། །མཁའ་མཉམ་བསོད་ནམས་རྟག་ཏུ་འབྱུང་
འགྱུར་བ། །འགྲོ་རྣམས་བསྒྲལ་ནས་སངས་རྒྱས་འགོད་འདོད་པའི། །བྱང་ཆུབ་སེམས་
གཉིས་ཡང་ཡང་མི་བསྐྱེད་དམ། །༡༢ ཤིང་དང་གསེར་ལས་བྱས་པའི་གདོས་བཞིན་དུ།།
ངན་དང་བཟང་པོར་སྟོན་ཀྱང་འཆིང་བར་བྱེད། །དེ་ཡི་གཉེན་པོ་མི་རྟོགས་ཡེ་ཤེས་ཉིད། །
བློ་ལས་འདས་པའི་ཆོས་ཉིད་མི་སྒོམ་མམ། །༡༣ རྗེས་ལ་རང་སེམས་བག་ཆགས་དོན་སྣང་
བ། །རྨི་ལམ་དཔེ་ཡིས་མཚོན་ནས་ཤེས་པར་བྱེད། །སྣང་དུས་ཉིད་ནས་བདེན་པར་མ་གྲུབ་
ན། །ད་རུང་ཁྱོད་ནི་བདེན་པར་ཡིད་བྱེད་དམ། །༡༤ གསེར་འགྱུར་རྩི་དང་འཁྲུལ་འཁོར་རྡོ་
འཕངས་བཞིན། །ཐབས་མཁས་ཕ་རོལ་ཕྱིན་ཅེས་གང་གསུངས་པ། །རྒྱལ་བས་བསྒྱུར་དང་
འཕེན་པར་བྱེད་པ་ཡི། །ཀུན་གྱིས་སངས་རྒྱས་ཐོབ་ཕྱིར་མི་བསྔོ་འམ། །༡༥ བསྐལ་པ་བྱེ་
462

ཚོས་རྗེ་འཇམ་དབྱངས་གསར་མ།
བོད་དང་པོ།
བདག་ཉིད་ལ་བསྐུལ་བ་གསེར་ལྕག་རིན་ཆེན་གྱི་འབྲས་ཅན།
བར་རྙེད་དཀའ་ཟབ་མོའི་ལམ། །རྡོ་རྗེའི་ཚིག་གིས་གདམས་པའི་སྒོ་ཕྱེ་ནས། །ཚེ་འདིར་
ངེས་པར་འཚང་རྒྱའི་ཐབས་རྙེད་ཀྱང༌། །དེ་དོན་མངོན་དུ་ཅི་ཡི་ཕྱིར་མི་བྱེད།།༡༦ འདི་མཐོང་
ནས་ནི་ཉམས་སུ་ལེན་བྱེད་གང༌། །ཚེ་འདི་དང་ནི་ཕྱི་མར་བདེ་འདོད་དང་། །ཉོས་ཐོས་རང་
སངས་རྒྱས་ཀྱི་ས་སྤངས་ཏེ། །ཐམས་ཅད་མཁྱེན་པའི་གོ་འཕང་ངེས་པར་འཐོབ།།༡༧
བདག་ཉིད་ལ་བསྐུལ་བ་གསེར་ལྕག་རིན་ཆེན་གྱི་འབྲས་ཅན་ཞེས་བྱ་བ། འཇམ་གསར་
གྱིས་མཛད་པའོ།། །།
(མ་དཔེ་ནི་དཔེ་རྙིང་ཞིག་ལགས།)
463



ཆོས་རྗེ་འཇམ་དབྱུངས་གསར་མ།
པོད་དང་པོ།